निक रबिन्सन (अमेरिकी अभिनेता)
निकोलस जोन रबिन्सन (अङ्ग्रेजी: Nicholas John Robinson; जन्म मार्च २२, १९९५) एक अमेरिकी अभिनेता हुन् । सन् २००८ मा उनले अ क्रिसमस क्यारोल र मेम को नाट्यशाला प्रदर्शनीमा बाल कलाकारको भूमिकामा अभिनय गरेपछि सन् २०१० देखि सन् २०१५ मा मेलिसा एन्ड जोई नामक टेलिभिजन कार्यक्रममा देखा परेका थिए । सन् २०१५ मा जुरासिक वर्ल्डमा सहायक पत्रको भूमिका खेलेका रबिन्सनले सन् २०१३ मा द किङ्स अफ समर, सन् २०१५ मा द फिफ्थ वेभ, सन् २०१७ मा एभ्रिथिङ, एभ्रिथिङ, सन् २०१८ मा लभ, साइमन र सन् २०१९ मा नेटिभ सनमा प्रमुख भूमिकामा देखिएका थिए ।

सन् २०१८ मा रबिन्सनलाई फोर्ब्सको ३० अन्डर ३० को हलिउड श्रेणीमा सूचिकृत गरिएको थियो ।

बाल्यकाल
रबिन्सनको जन्म मार्च २२, १९९५ मा सियाटल, वाशिङ्गटनमा भएको थियो । आफ्नी आमा डेनिस पड्नारबाट उनका ४ भाइबहिनी र विमाताबाट २ दाइदिदी छन् । उनले सन् २०१३ मा क्याम्पबेल हाल स्कूलबाट पढाइ पूरा गरे । न्यू योर्क विश्वविद्यालयमा भर्ना भएपनि मेलिसा एन्ड जोईको अझै एउटा सत्र सक्काउने उद्देश्यले उनले पाठ्यक्रम एक वर्ष पछि सारे ।

कार्य जीवन
११ वर्षको उमेरमा चार्ल्स डिकेन्सको अ क्रिसमस क्यारोलको नाट्यशाला प्रदर्शनीमा बाल कलाकारको भूमिका खेली रबिन्सनले आफ्नो कार्य जीवनको सुरुवात गरेका थिए । ट्यालेन्ट स्काउट म्याट क्यासेलाको सल्लाह अनुसार रबिन्सनले लस एन्जलसको स्यभेज एजेन्सीसँग साझेदारी गरे । सन् २००७ र सन् २००८ का अमेरिकी लेखक हड्तालका कारण रबिन्सन उनका परिवारका साथ वशिङ्गटन फर्किए जहाँ उनले सियाटलका नाट्यशाला प्रदर्शनीहरूमा भाग लिए ।

सन् २०१० मा रबिन्सनले एबिसी टेलिभिजन कार्यक्रम मेलिसा एन्ड जोईमा मेलिसा जोन हार्टकी बहिनीको छोरा, राइडर स्क्यानलनको भूमिका निर्वाह गरे ।

सन् २०११ मा मेलिसा एन्ड जोईको अन्तरालमा रबिन्सनले जेन्डेया र बेला थोर्नसँग डिज्नी च्यानलको फ्रेनेमिज नामक चलचित्रमा काम गरे । फ्रेनेमिजको प्रसारण जनवरी २०१२ मा डिज्नी च्यानलमा भएको थियो ।

सन् २०१२ मा रबिन्सनलाई द किङ्ग्स अफ समरमा जो टोइको भूमिकामा राखियो । उनले एचबीओको ब्रोडवाक एम्पायरको तेस्रो सत्रमा "ब्लू बेलबोइ" को भूमिका निर्वाह गरे । उनी कक्स कम्युनिकेशन्सका टेलिभिजन विज्ञापनहरूमा देखिन थालेका थिए ।

सन् २०१३ को अन्त्यतिर रबिन्सनलाई जुरासिक वर्ल्डमा सहायक पात्रको भूमिका निर्वाह गर्न राखिएको थियो । यसको प्रथम प्रदर्शन सन् २०१५ मा भयो । टाई सिम्किन्सका साथ जुरासिक वर्ल्ड उनले ब्राइस ड्यालस हावर्डलाई भेट्न जाने दाजुभाइको टोलीको भूमिका निभाउँछन् । जनवरी २०१६ मा निकालिएको द फिफ्थ वेभमा उनी बेन प्यारिशको भूमिकामा देखिए । यी भूमिकाका कारणले उनी मेलिसा एन्ड जोईको अन्तिम सत्रको लागि आउन सकेनन् तर कार्यक्रमका अन्तिम तीन भागमा उनलाई देख्न सकिन्छ ।

उनले बिइङ चार्ली नामक स्वतन्त्र चलचित्रमा मुख्य पात्र खेलेका थिए । उक्त चलचित्र सन् २०१६ मा विस्वभर प्रदर्शन गर्नु अघि टोरन्टो अन्तर्राष्ट्रिय चलचित्र उत्सवमा प्रदर्शन गरिएको थियो ।

सन् २०१७ मा उनी क्रिस्टलमा देखिए । त्यही साल उनले एभ्रीथिङ, एभ्रीथिङमा अलिको भूमिका निर्वाह गरे ।

अल्डेन एरेनरिचलाई सोलो: अ स्टार वार्स स्टोरीमा हान सोलोको भूमिकामा राख्नु भन्दा अगाडि निक रबिन्सनलगायत अन्य अभिनेताहरूलाई यस भूमिकामा राख्ने विचार गरिएको थियो ।

सन् २०१८ मा रबिन्सनले लभ, साइमनमा साइमन स्पियरको भूमिका निर्वाह गरे । प्रख्यात स्टुडियोले पहिलो पटक समयौनिक पुरुषको कथा बनाएको हुनाले यस चलचित्रलाई क्रान्तिकारी मानिन्छ । रबिन्सनको प्रदर्शनका कारण उनले धेरै सकारात्मक प्रतिक्रिया पाए । यस चलचित्रको संस्कृतिक प्रभावलाई ध्यानमा राखी उनले विद्यार्थीको भूमिका नखेल्ने व्यक्तिगत नियम तोडेको खुलासा गरिएको छ ।

सन् २०१९ मा उनी नेटिभ सनमा देखिएका थिए । जून २०१८ मा उनको वीटजी ब्याटमा देखिने खुलासा भएको थियो ।

अभिनय

चलचित्र

टेलिभिजन कार्यक्रम

भिडियो गेम

नाट्यशाला

पुरस्कार र नामाङ्कन

सन्दर्भ सामग्री

बाह्य कडी

 
 
 
 

सन् १९९५ मा जन्म
जीवित मानिसहरू
अमेरिकी चलचित्र अभिनेताहरू
अमेरिकी टेलिभिजन अभिनेताहरू
अमेरिकी बाल अभिनेताहरू
अमेरिकी मञ्च अभिनेताहरू